આ વાર્તા આપણા સુધી પહોચાડનાર આરોગ્ય કર્મચારી ડો. મિરલ દોંગા જણાવવા માંગે છે કે, ભારતનાં કરોડો લોકોનાં નીચા જીવનધોરણ, આરોગ્ય અને સ્વચ્છતાની નિમ્ન ગુણવત્તાને કારણે આપણને પ્રમાણમાં મોડી પોલિયો મુક્તિ મળી. આ બધા વચ્ચે ગૌરવ લેવા જેવી બાબત છે કે, હોસ્પિટલોમાં અસંખ્ય દર્દીઓ મૃત્યુ પામી રહ્યા છે, એક ખાટલો ખાલી થાય તો ત્યાં બીજા દર્દીઓનો વારો આવે એવી પરિસ્થિતિમાં આજે ભારત સ્વાસ્થ અને સુખાકારી ક્ષેત્રે પોલિયો મુક્ત ભારતની સિદ્ધિ હાંસલ કરી શક્યું છે. જે પાછળ સઘન પલ્સ પોલિયો રસીકરણ ઝુંબેશ કાર્યક્રમ જવાબદાર છે. લાખોની સંખ્યામાં કામ કરતા આરોગ્ય કર્મચારીઓ સમયાંતરે નદી-નાળા, પહાડો, રણ, જંગલ, ગ્રામીણ, દુર્ગમ-અંતરિયાળ, ઈન્ડસ્ટ્રીયલ ઝોન, શહેરી વસાહત સહિત એકપણ વિસ્તારનું કોઇપણ બાળક ‘દો બુંદ જિંદગી કી’થી બાકી ન રહી જાય તે માટે પૂર્ણ નિષ્ઠાથી કાર્ય કરે છે.